
	[bookmark: nev]CZIRJÁK RENÁTA HAJNALKA
Menedzsment
BSc, 2. félév
Babes Bolyai Tudományegyetem
Közgazdaság- és Gazdálkodástudományi Magyar Intézet
	GUTTMANN CSONGOR ISTVÁN
Pénzügy és Bank
BSc, 2. félév
Babes-Bolyai Tudományegyetem
Közgazdaság- és Gazdálkodástudományi Kar

	[bookmark: nev]KOVÁCS ANITA
Pénzügy és bank
BSc, 2. félév
Babes-Bólyai Tudományegyetem
Közgazdaság- és Gazdálkodástudományi Kar
	ÁBRAHÁM KRISZTINA
Vállalkozásmenedzsment
MSc, 2. félév
Babeş - Bolyai Tudományegyetem
Közgazdaság- és Gazdálkodástudományi Kar


Témavezető:
	dr. Györfy Lehel-Zoltán
egyetemi adjunktus, BBTE 




A stratégiaalkotás folyamat. Stratégia a Dacia számára

Kulcsszavak: autóalkatrész iparág, PESTEL elemzés, növekedési stratégia
A gazdasági válság, illetve az üzemanyag folyamatos drágulásának köszönhetően az autók iránti kereslet, világszinten, csökkent 2009 és 2010 között. A válság Európát hangsúlyosabban érintette, ott az autóeladások konstans csökkenése figyelhető meg 2007 óta.

A Dacia célja ezen a piacon minél több ember számára a mobilitás biztosítása elérhető áron. Ennek érdekében termékeivel több fogyasztói igényre ad választ és azokat olyan áron kínálja, ami az alacsonyabb jövedelemmel rendelkező rétegek számára is elfogadható.

Az elmúlt években, a piaci tendenciának megfelelően a Dacia eladásai is csökkentek. Dolgozatunkban arra keressük a választ, hogy a Dacia autók tulajdonságait kihasználva milyen változók mentén lehet az eladott mennyiséget növelni? Melyek azok a fogyasztói igények melyekre a Dacia releváns választ ad és hol találhatók ezek a fogyasztók, valamint mivel lehet őket megszólítani?

A következőkben kialakítandó stratégia célja, hogy a Dacia által eladott autómennyiség növekedjen. Ennek első lépéseként az olyan országok vizsgálata szükséges ahol a Dacia termékeit kínálja, illetve azoké, ahol igény mutatkozik a Dacia által képviselt terméktulajdonságok iránt. Ilyen értelemben 22 ország került vizsgálatra, beleértve Románia is, a PESTEL elemzés segítségével, hogy megállapíthatóak legyenek a támogató feltételek, amelyek kihasználásával a Dacia növelheti értékesítéseit, illetve a kihívások amelyekre a gyártó választ kell adjon adott országban történő értékesítés során. Vizsgált országok: Franciaország, Németország, Ausztria, Svájc, Belgium, Olaszország, Spanyolország, Horvátország, Görögország, Lengyelország, Románia, Bulgária, Szlovénia, Albánia, Szerbia, Koszovó, Montenegró, Bosznia, Macedónia, Algéria, Törökország, Oroszország.

A PESTEL elemzés nem ad választ a vizsgált országok autópiacának méretére és dinamikájára, valamint nem mutatja meg, hogy milyen versenytársakkal áll szemben a Dacia. Ezen hiányosság kiküszöbölésére megvizsgáltuk adott országok autópiacát, valamint meghatároztuk a lakosság körében legnépszerűbb márkákat. A Dacia számára kialakított stratégia az eladási volumen növelését célozza meg. A stratégiát a 4P modell segítségével határoztuk meg.



